cyanic-selkie/wikianc huggingface dataset:
Հրաշք Հուդզոնի վրա (ֆիլմ)
Արտաքին հղումներ
Կատեգորիա:2016 ֆիլմեր Կատեգորիա:Քլինթ Իսթվուդի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Warner Bros. ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ատլանտայում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան պատմական ֆիլմեր Կատեգորիա:2010-ականների պատմական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան ֆիլմեր Կատեգորիա:2010-ականների կենսագրական դրամա ֆիլմեր
Աջիքենդ-Բախ
Աջիքենդ-Բախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 384, իսկ 1908-ին՝ 391 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Նովոսյոլովկա Վտորայա (գյուղ, Թելմանովսկի շրջան)
Նովոսյոլովկա Վտորայա (Новоселівка Друга), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Նովոսյոլովկա Վտորայա գյուղում բնակվում էր 439 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Սևտիրոջ լիճ
Սևտիրոջ լիճ, լճակ Հայաստանի Սյունիքի մարզում, Սյունիքի բարձրավանդակում, Ծղուկի լեռների հյուսիսարևմտյան մասում։ Ծովի մակարդակից 3098 մ բարձրության վրա, մակերեսը՝ 22 հա ։
Ծանոթագրություններ
Կատեգորիա:Սյունիքի մարզի լճեր
Հեղափոխություն գրանիտի վրա
Հեղափոխություն գրանիտի վրա (ուկր.՝ Революцiя на гранитi), ուկրաինական խորհրդային երիտասարդության՝ գլխավորապես ուսանողության կողմից 1990 թվականի հոկտեմբերի 2-ից 17-ը ձեռնարկված բողոքի գործողություններ, որոնք տեղի ունեցան Ուկրաինայի մայրաքաղաք Կիևի Հոկտեմբերյան հեղափոխության հրապարակում (ներկայումս՝ Майдан Незалежности - Անկախության հրապարակ)։ Իշխանությունները հարկադրված եղան մասամբ բավարարել ցուցարարերի պահանջները, մասնավորապես՝ հանրապետության Նախարարների խորհրդի նախագահ Վիտալի Մասոլը պաշտոնանկ արվեց։ Այս հեղափոխությունը համարվում է Ուկրաինայում քաղաքական բողոքի, քաղաքացիական անհնազանդության առաջին խոշոր գործողությունը, որին հաջորդեցին 2004 թվականի Նարնջագույն հեղափոխությունը և 2013-14 թվականների Եվրոմայդանը։
Պատմություն
Բողոքի լայնամասշտաբ գործողության նախապատրաստական աշխատանքներն սկսվել էին դեռևս 1990 թվականի սեպտեմբերին։ Նախաձեռնողներն էին՝ դրանից ընդամենը մեկ տարի առաջ հիմնադրված «Ուկրաինայի ուսանողական միությունը» (հատկապես՝ այդ միության կիևյան ստորաբաժանումը) և «Լվովշչինայի ուսանողական եղբայրություն» կազմակերպությունը, որոնք չափազանց դժգոհ էին 1990 թվականի մարտին անցկացված խորհրդարանական ընտրությունների արդյունքներից։ Ըստ այդ արդյունքների՝ Ուկրաինայի խորհրդարանում կոմունիստական կուսակցությանը բաժին էր հասել 331, իսկ ժողովրդավարական բլոկին՝ ընդամենը 111 տեղ։ Ուսանողների առաջնորդ, ՈւՈւՄ-ի Կիևի կազմակերպության ղեկավար Օլես Դոնիյը հայտարարեց, որ ընտրությունները անարդար են եղել, և ժողովրդավարական բլոկը պետք է մեծամասնություն կազմի խորհրդարանում։
Հոկտեմբերի 1-ին Կիևի փողոցներով անցկացվեց ընդդիմադիր ուժերի, մասնավորապես՝ Ուկրաինական ժողովրդական ռուխի (շարժման) և Ուկրաինայի հանրապետական կուսակցության նախաձեռնած բողոքի հզոր երթը, որին մասնակցեց ավելի քան հարյուր հազար մարդ։ Հաջորդ օրը ուսանողները հայտարարեցին, որ սկսում են քաղաքացիական անհնազանդության ավելի խոշոր գործողություն և գրավեցին Կիևի Հոկտեմբերյան հեղափոխության հրապարակը (նախապես որոշվել էր գործողությունն անցկացնել Մարիինսկի զբոսայգում, բայց քանի որ միլիցիայի մեծաքանակ ուժերը հասցրել էին լցվել այնտեղ ու «գրավել» զբոսայգին, ընդդիմադիրները, ստեղծված նոր իրադրության մեջ արագ կողմնորոշվելով, նպատակահարմար գտան փոխել գործողության վայրը)։ Հարյուրից ավել ուսանողներ միանգամից վրանային քաղաք ստեղծեցին հրապարակի գրանիտե սալահատակի վրա (այստեղից էլ՝ բողոքի գործողության «Հեղափոխություն գրանիտի վրա» անվանումը), շատերը հացադուլ հայտարարեցին։ Նրանք մեծ մասամբ Կիևի, Լվովի, Դնեպրոպետրովսկի բուհերից էին։
Շատ շուտով, աջակցելով նախաձեռնողներին, նրանց միացան և դասադուլ ու գործադուլ հատարարեցին ու արեցին Կիևի, ապա՝ նաև ուկրաինական այլ քաղաքների բուհերի, տեխնիկումների, ուսումնարանների սովորողներ, դպրոցների բարձր դասարանների աշակերտներ, դասախոսներ, ուսուցիչներ ։ Ցույցերի մասնակիցները փակեցին փողոցներ, շրջափակեցին Գերագույն խորհրդի շենքը, գրավեցին Կիևի Տարաս Շևչենկոյի անվան համալսարանի մասնաշենքերը ։
Բողոքի հզոր գործողություններ տեղի ունեցան նաև մարզկենտրոններում՝ Լուգանսկում, Դոնեցկում, Լվովում... Ցուցարար ուսանողների հետ զրուցելուց հետո մեծահամբավ գրող Օլես Գոնչարը ցուցադրաբար հանձնեց ԽՄԿԿ իր անդամատոմսը ։ Միաժամանակ՝ բողոքին միացած կիսաընդհատակյա հասարակական կազմակերպությունների անդամների հաշվին անընդհատ աճում էր մայրաքաղաքի հրապարակում տեղադրված վրանների թիվը։
Ցուցարարների պահանջները քննելու նպատակով ստեղծվեց Ուկրաինական ԽՍՀ Գերագույն խորհրդի հատուկ, համաձայնեցված հանձնաժողով։ 1990 թվականի հոկտեմբերի 17-ին ՈւԽՍՀ Գերագույն խորհուրդը ընդունեց «1990 թ. հոկտեմբերի 2-ից Կիև քաղաքում հացադուլ անող ուսանողների պահանջները քննելու մասին» որոշումը ։ Այդ նույն օրն ևեթ Վիտալի Մասոլը ազատվեց հանրապետության վարչապետի պաշտոնից, նրա փոխարեն նշանակվեց Վիտոլդ Ֆոկինը։ Ցուցարարների մյուս պահանջները միանգամից չկատարվեցին։ Բայց շուտով Ուկրաինայում կրճատվեց խորհրդային բանակ զորակոչվող երիտասարդների թիվը, ԽՍՀՄ կազմի մեջ մտնելու վերաբերյալ նոր պայմանագրի կնքումը պարզապես անուշադրության մատնվեց, իսկ բազմակուսակցական հիմքի վրա խորհրդարանական նոր ընտրություններ անցկացվեցին 1994 թվականին։
Գրանիտի վրա հեղափոխությունը կարևորագույն դեր խաղաց Ուկրաինայի անկախացման գործում, նրա կազմակերպիչներից շատերը հետագայում առաջնորդների դեր ստանձնեցին Նարնջագույն հեղափոխության ժամանակ։
Արտաքին հղումներ
Կատեգորիա:ԽՍՀՄ փլուզում
Հրանտ-Լեոն Ռանոս
Հրանտ-Լեոն Աղվանի Ռանոս (Grant-Leon Ranos, հուլիսի 30, 2003, Գեհրդեն, Ստորին Սաքսոնիա, Գերմանիա), հայ ֆուտբոլիստ, ով հարձակվողի դիրքում հանդես է գալիս գերմանական Մյունխեն քաղաքը ներկայացնող «Բորուսիա մյոնխենգլադբախ» ֆուտբոլային ակումբում, ինչպես նաև Հայաստանի ազգային հավաքականում։
Անձնական կյանք
Հրանտ-Լեոն Ռանոսը ծնվել է 2003 թվականի հուլիսի 30-ին Գերմանիայի Ստորին Սաքսոնիա երկրամասում՝ Հաննովեր քաղաքի արվարձանային Գեհրդեն բնակավայրում՝ հայկական ընտանիքում։
Ակումբային կարիերա
Հրանտ-Լեոնը մինչև 2022 թվական հանդես է եկել գերմանական «Բենիգսենի», «Հանովեր 96-ի», Դորտմունդի «Բորուսիայի» և Մյունխենի «Բավարիայի» պատանեկան թիմերում։ 2022-23 թվականների մրցաշրջանում Հրանտ-Լեոն Ռանոսը «Բավարիայի» երկրորդ թիմի հետ մասնակցել է Բավարիայի ռեգիոնալ լիգայի առաջնության 24 հանդիպման, խփել 14 գոլ, կատարել 8 գոլային փոխանցում ։
2023 թվականի մարտի դրությամբ նրա տրանսֆերային արժեքը գնահատվում է 325 հազար եվրո ։
2023 թվականի մայիսին Հրանտ-Լեոն Ռանոսը պայմանագիր է ստորագրել Մյունխեն գլադբախի "Բորուսիայի" հետ մինչև 2027 թվականը ։
Միջազգային կարիերա
2023 թվականին՝ Գերմանիայում անցկացվելիք 2024 թվականի ՈւԵՖԱ Եվրոպայի առաջնության որակավորման փուլի խաղերին ընդառաջ Հրանտ-Լեոն Ռանոսը հավաքականի նորընտիր մարզիչ Ալեքսանդր Պետրակովի կողմից հրավեր է ստանում հանդես գալու Հայաստանի ֆուտբոլի ազգային ընտրանիում։ Հրավերին հայազգի ֆուտբոլիստը պատասխանում է դրական և ձեռք բերում Հայաստանի Հանրապետության քաղաքացիություն։
Հանտ-Լեոն Ռանոսը սոցիալական ցանցերում արած գրառմամբ մեկնաբանել է հրավերը Հայաստանի ազգային հավաքականից ։ Թեպետ Թուրքիայի դեմ խաղում նրա դեբյուտի հնարավորությանը, Հրանտ-Լեոնը Հայաստանի ֆուտբոլի ազգային հավաքականի կազմում իր նորամուտը նշում է 2023 թվականի մարտի 28-ին՝ Երևանի Վազգեն Սարգսյանի անվան «Հանրապետական» մարզադաշտում Կիպրոսի դեմ ընկերական խաղում դառնալով դուբլի (երկու գոլի) հեղինակ ։ Այդ հանդիպումն ավարտվում է ոչ ոքի՝ «2-2» հաշվով և վերջինս դառնում է հայկական կողմից գոլ հեղինակած միակ ֆուտբոլիստը ։
Թաշճյան վարժարան
Թաշճյան վարժարան, ամենօրյա վարժարան։ Հիմնվել է 1917 թվականին, Կահիրեում՝ Թաշճյան քույրերի բարերարությամբ։ Ունեցելէ եռամյա մանկապարտեզի և վեցամյա նախակրթարանի երկսեռ բաժիններ, ինչպես նաև վերին երկու դասարաններ, որտեղ սովորել են միայն աղջիկներ։ Ունեցել է նաև գիշերօթիկ և ցերեկային բաժիններ։ Սովորողների թիվը սկզբում եղել է 120, հետագայում հասել է մինչև 160 աշակերտի, ապա դարձել 85։ Գործել է մինչև 1937 թվականը։
Կատեգորիա:Եգիպտոսի հայկական դպրոցներ Կատեգորիա:Նորագույն շրջանի հայկական դպրոցներ
Արսեգել
Արսեգել  (Arsèguel, Arseguel), մունիցիպալիտետ Իսպանիայում։ Գտնվում է Լյեիդա պրովինցիայում, Կատալոնիա ինքնավար համայքնի կազմում։ Տարածքը կազմում է 10,6 կմ²։ Բնակչությունը՝ 103 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Շևչենկո (գյուղ, Թելմանովսկի շրջան)
Շևչենկո (Шевченко), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Շևչենկո գյուղում բնակվում էր 205 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Վրատիցա
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
No More Tears (Enough Is Enough)
«No More Tears (Enough Is Enough)» (Այլևս ոչ մի արցունք (Բավական է), երգ, որը կատարել են երգչուհիներ Բարբրա Ստրեյզանդը և Դոննա Սամմերը։ Կոմպոզիցիան ընդգրկվել է Բարբրա Ստրեյզանդի Wet ալբոմում, ինչպես նաև Սամմերի հիթերի հավաքածուում՝ On the Radio: Greatest Hits Volumes I & II։
Երգն ունեցել է մեծ հաջողություն ոչ միայն ԱՄՆ-ում, որտեղ այն հասել է Billboard Hot 100 հիթ-շքերթի առաջին հորիզոնականին (այդ արդյունքն ունեցած չորրրոդ երգը երկու երգչուհիների համար), այլ նաև Եվրոպայում ։ 2017 թվականին երգի ռեմիքսը հասել է երրորդ հորիզոնականին Billbard Dance Club Songs հիթ-շքերթում։
«No More Tears (Enough Is Enough)» երգը Բարբրան ու Դոննան երբեք միասին չեն ներկայացրել կենդանի կատարմամբ, սակայն Սամմերը այն կատարել է իր համերգներին այլ կատարողների հետ, Ստրեյզանդը կատարել է երգից հատվածներ Back To Brooklyn Tour համերգային շրջագայության շոուներից մեկում 2012 թվականին ի հիշատակ Դոննա Սամմերի։
Բերտ Լար
Բերտ Լար (Bert Lahr ), ամերիկացի դերասան և կատակերգու, առավել հայտնի է Լ. Ֆրենք Բաումի «Օզ երկրի հրաշագործը» հեքիաթի հոլիվուդյան նշանավոր էկրանավորման (1939) մեջ Վախկոտ Առյուծի դերով։
Կենսագրություն
Բերտ Լարը ծնվել է Նյու Յորքում Գերմանիայից ներգաղթած հրեայի ընտանիքում ։ 15 տարեկանում նա թողնում է դպրոցը, որպեսզի իրեն նվիրի վոդևիլներում ելույթներ ունենալուն։ 1927 թվականին կայացավ նրա բրոդվեյյան դեբյուտը, իսկ 1930-ական թվականներին նա արդեն բավականին հայտնի էր Նյու Յորքի թատերական շրջանակներում՝ շնորհիվ այնպիսի մյուզիքլներում իր խաղացած դերերի, ինչպիսիք են «Դիմացեք բոլորդ» (1928-29), «Բարձր թռիչք» (1930) և «Դյուբարրին լեդի էր» (1939)։ Բացի թատրոնից Լարը պարբերաբար հայտնվում էր մեծ էկրանին, որտեղ նրա համար հաղթական եղավ 1939 թվականը, երբ դերասանը խաղաց Վախկոտ Առյուծի դերը Վիկտոր Ֆլեմինգի «Օզ երկրի հրաշագործը» նշանավոր մյուզիքլում։ Այս դերը մթագնեց նրա մյուս բոլոր դերասանական աշխատանքները, և հաջորդող տարիներին Բերտ Լարը բավարարվեց միայն կինոէկրաններին ոչ մեծ դերերով հանդես գալով։ Չնայած սրան, դերասանը շարունակեց իր հաջող ելույթները Բրոդվեյում՝ 1964 թվականին դառնալով թատերական «Թոնի» մրցանակաբաշխության դափնեկիր, իսկ 1950-ական թվականների սկզբներին՝ հեռուստատեսության հաճախակի հյուր։
Դերասանը երկու անգամ ամուսնացած է եղել։ Առաջին կնոջ՝ Մերսեդես Դելպինոյի հետ ամուսնալուծվել է 1940 թվականին այն բանից հետո, երբ ստիպված է եղել կնոջը ծանր նյարդային լարվածությամն պատճառով տեղավորել հոգեբուժական կլինիկայում։ Այդ նույն տարում դերասանն ամուսնացել է Միլդրեդ Շրյոդերի՝ իր երկու երեխաների մոր հետ. այս կնոջ հետ նա մնաց մինչ իր՝ 1967 թվականի դեկտեմբերի 4-ին քաղցկեղից վրա հասած մահը ։ 1969 թվականին նրա որդին ՝ «The New Yorker»-ի թատերական քննադատ Ջոն Լարը հրապարակեց նրա կենսագրականը՝ «Վախկոտ Առյուծի գրառումները՝ Բերտ Լարի կենսագրությունը»։
Ծանոթագրություններ
Կատեգորիա:Ամերիկացի դերասաններ Կատեգորիա:Քաղցկեղից մահացածներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի կատակերգուներ Կատեգորիա:Ամերիկացի սցենարիստներ Կատեգորիա:Ամերիկացի տղամարդ թատերական դերասաններ
Պիեռ Շամմասյան
Պիեռ Շամմասյան, լիբանանահայ նշանավոր կատակերգակ դերասան, «Սթենդ-ափ» կատակերգու և երգիծաբան ։ Մեծ ճանաչում է վայելում Լիբանանի արաբների և հայերի, ինչպես նաև հայկական սփյուռքի կողմից ։ Նա հատկապես հայտնի է «Բաթալ»-ի դերակատարմամբ ։
Կենսագրություն
Պիեռ Շամմասյանը ծնվել է 1949 թվականի մարտի 9-ին Լիբանանի Բուրջ Համուդ քաղաքում։ Պատանեկան շրջանում, 1965-1966 թվականներին հաճախել է թատերական «Ալիշան» խմբակ։ 1973 թվականից աշխատանքի է անցել լիբանանահայ կատակերգակ դերասան Սամի Խայյաթի կողմից հիմնադրված թատերախմբում, որը կոչվում էր «Սամի Խայյաթի թատրոն» (Theater Sami Khayat) ։
Շամմասյանը իր գործունեության ընթացքում շատ դերեր է կերտել, բայց առավել հայտնի է իր Բաթալ Շվարաձյանի դերակատարումով, այդ կերպարով նա խաղացել է մի շարք ներկայացումներ՝ «Շատ Մի Խառներ», «Պաթալ Տան Փեսայ», «Փորձանք Պաթալ» և «Չըլլալիք Պաթալ»։ Նրա այլ նարկայացումներից են՝ «Հարսս Բռնեցի» եւ «Լեզուն Ոսկոր Չունի» բեմադրությունները։
Ծանոթագրություններ
Կատեգորիա:Լիբանանահայ դերասաններ Կատեգորիա:Լիբանանցի կատակերգուներ Կատեգորիա:Լիբանանցիներ հայկական սերմամբ
Հրաշք Միլանում (ֆիլմ)
Հրաշք Միլանում (Miracolo a Milano), 1951 թվականի ֆիլմ, նկարահանված է Իտալիայի Միլան քաղաքում ։
Սյուժե
Ֆանտաստիկայի ժանրի հեքիաթ, «Բարի Տոտո» պատմվածքի հիման վրա։ Պատմությունը երիտասարդ որբ Տոտոյի մասին է։ Երկրորդ համաշխարհային պատերազմից հետո նրան որդեգրել են աղքատ գաղութաբնակները ։ Նա օգնում է նոր ընկերներին կազմակերպվել և դառնալ ավելի երջանիկ։ Երբ հողատերը որոշում է աքսորել աղքատներին, բարի փերին Տոտոյին տալիս է մի աղավնի ։ Աղավնին կատարում է Տոտոյի բոլոր ցանկություները և չի թողնում որ հողատերի մտադրությունները իրականանան։ Բայց ահա ինչ-որ մեկը գողանում է աղավնուն ։
Մրցանակներ
1951 թվականին ֆիլմը ստացավ Ոսկե արմավենու ճյուղը, Կաննի կինոփառատոնի գլխավոր մրցանակը, նաև նույն կինոփառատոնի «Ֆեպռեսի» մրցանակը։
Արտաքին հղումներ
Կատեգորիա:Իտալական ֆիլմեր Կատեգորիա:Իտալերեն ֆիլմեր Կատեգորիա:1951 ֆիլմեր Կատեգորիա:Իտալական կինոկատակերգություններ
Թանկա
Թանկա կամ թանքա, ճապոնական պոեզիայի հնագույն ժանր՝ 31 վանկերից կազմված (5-7-5-7-7) անհանգ հնգատող։
Ամենավաղ թանկաները գրի են առնվել 8-րդ դարում. ժանրը ծաղկում է ապրել 10-13-րդ դարերում՝ կապված ճապոնական պոեզիայի արքունական գերատեսչության գործունեության, պոետական մրցույթների անցկացման և պոետական պաշտոնական հատընտիրներ կազմելու հետ։
Նոր աշխուժություն է սկսվում 19-20-րդ դարերում, երբ թանկաները լցվում են սոցիալական մոտիվներով (Իսիքավա Թաքուբոքու)։
Թանկայի հիմնական միտքը կենտրոնացված է առաջին երեք, ամփոփումը՝ վերջին երկու տողերում։ Թանկայի հնգատողը և հոքուի եռատողը ճապոնական պոեզիայի ավանդական երկու ուղղությունն են («Դենտոսի»)։ Երրորդ ուղղությունը («Գենդայսի») ժամանակակից ոտանավորն է։ Թանկա գրող պոետը կոչվում է կեձին, հոքու գրողը՝ խայձին, իսկ ժամանակակից գրողը՝ սիձին։ Ճապոնական թանկաները հայտնի են աշխարհին որպես պոետական արտակարգ նրբագեղության և հակիրճ, լակոնիկ ձևի բանաստեղծություններ ։
Աղբյուրներ
Կատեգորիա:Քնարական սեռի ժանրեր Կատեգորիա:Ճապոնիայի մշակույթ Կատեգորիա:Ճապոներեն բառեր և արտահայտություններ
Ալիսիա Մորո դե Խուստո
Ալիսիա Մորո դե Խուստո (Alicia Moreau de Justo, ), արգենտինացի բժիշկ, քաղաքական գործիչ, խաղաղարար և մարդու իրավունքների պաշտպանության ակտիվիստ։ Նա առաջատար դեմք էր Արգենտինայի ֆեմինիզմի և սոցիալիզմի ոլորտներում ։
Կյանք և գործունեություն
20-րդ դարի սկզբից նա ընդգրկվել է կանանց իրավունքների պաշտպանության շարժումներում։ 1902 թվականին համախոհների հետ ստեղծել է Արգենտինայի ֆեմինիստական սոցիալիստական կենտրոնը և Արգենտինայի ֆեմինիստական աշխատանքային միությունը ։
Նա խորհրդաժողովներ է կազմակերպել Լույս հիմնադրամում և իր հոր հետ հիմնադրել է Ateneo Popular կազմակերպությունը։ Եղել է «Նոր մարդկություն» (Humanidad Nueva) ամսագրի գլխավոր խմբագիրը և «Մեր դեպքը» (Nuestra Causa) պարբերականի տնօրենը։ 1914 թվականին նա ավարտել է քոլեջը որպես բժիշկ և մի քանի տարի անց միացել է Արգենտինայի Սոցիալիստական կուսակցությանը։ Դրանից որոշ ժամանակ անց նա ամուսանցել է քաղաքական գործիչ Խուան Բ. Խուստոյի հետ և նրանք ունեցել են երեք երեխա ։
1918 թվականին հիմնել է Unión Feminista Nacional (Ազգային ֆեմինիստական միություն) միությունը և նրա ամուսնու մահից հետո, 1928 թվականին նա շարունակել է կանանց իրավունքների պաշտպանությանն ուղղված իր քաղաքական գործունեությունը, հատկապես, երբ խոսքը վերաբերել է կանանց ընտրելու իրավունքին, հավասար պայմաններով աշխատանքային իրավունքին, հանրային առողջությանն ու հանրային կրթությանը։ 1932 թվականին նա նախագծել է կանանց սուֆրաժիստական շարժմում ստեղծելու օրենքի նախագիծը, որն Արգենտինայում չի արտոնվել մինչև 1947 թվականը ։ Նա աջակցում էր Երկրորդ իսպանական պետությանը Իսպանիայի քաղաքացիական պատերազմի ժամանակ և դեմ էր պերոնիզմին, ինչը նա բնորոշում էր որպես հակադեմոկրատիա ։ 1958 թվականին նա մասնակցել է Սոցիալիստական կուսակցության բաժանմանն ու Արգենտինայի սոցիալիստական կուսակցության ստեղծմանը, դառնալով La Vanguardia օրաթերթի գլխավոր տնօրենը մինչև 1960 թվականը ։
Նա շարունակել է աշխատել մինչև իր կյանքի վերջին տարիները, 1975 թվականին մասնակցել է Մարդու իրավունքների մշտական հանձնաժողովի ստեղծմանը ։
Արգենտինայի ֆեմինիստական միություն
Եղել է Արգենտինայի ֆեմինիստական միության համահիմնադիրը, որը նպատակ ուներ միավորելու այդ ժամանակ Արգենտինայում գործող տարբեր ֆեմինիստական կազմակերպությունները ։ Դրանցից էին Ֆեմինիստական սոցիալիստական կենտրոնը, Ֆեմինիստական սոցիալիստական համաժողովն ու Կանանց ազգային խորհուրդը։ Ֆեմինիստական կազմակերպությունների հիմնական գործունեությունն ուղղված էր աջակցելու մի շարք օրինագծերի արտոնմանը, որոնք պաշտպանում էին կանանց աշխատելու իրավունքը, ինչպես նաև` նպատակ ունեին պաշտպանելու միայնակ մայրերին։ Այդ կազմակերպությունը հրատարակում էր Nuestra Causa ամսագիրը` իրենց գաղափարները տարածելու և կանանց ակտիվ գործողություններ կազմակերպելու համար ։
Ծանոթագրություններ
Կատեգորիա:Արգենտինացի բժշկուհիներ Կատեգորիա:Արգենտինայի քաղաքական գործիչներ Կատեգորիա:Արգենտինայի կին քաղաքական գործիչներ Կատեգորիա:Սոցիալիստ ֆեմինիստներ Կատեգորիա:Արգենտինացի լրագրողներ
Փառքի կանաչ գոտի
«Փառքի կանաչ գոտի» հիշատակային կառույցների համալիր (Комплекс мемориальных сооружений «Зелёный пояс Славы»), հիշատակային կառույցների համալիր Ռուսաստանի Դաշնության Լենինգրադի մարզում՝ 1941-1944 թվականներին Լենինգրադի համար պայքարի սահմանագծում։ Ստեղծվել է 1965-1968 թվականներին՝ հերոսական պաշտպանների հիշատակը հավերժացնելու նպատակով։ Այդ համալիրը ստեղծելու նախաձեռնողը եղել է բանաստեղծ Միխայիլ Դուդինը։
Պատմություն
«Փառքի կանաչ գոտի» համալիրի հատակագծման հիմք է Լենինգրադի պաշտպանության սահմանագիծը, որտեղ 1941 թվականի սեպտեմբերին կանգնեցվել են թշնամու զորքերը ։ Ռազմաճակատի գծի և զորքերի տեղակայման տեղերի ճշգրտման աշխատանքներն իրականացրել է Լենինգրադի ռազմական օկրուգի շտաբը։ Հուշահամալիրը կառուցվել է  «ժողովրդական շինարարության մեթոդով», նրա ստեղծմանը մասնակցել են Լենինգրադի բնակիչները և խոշորագույն կազմակերպությունները։ Հաղթանակի 20-րդ տարեդարձի նախօրեին ապագա հուշահամալիրների տեղերում տեղադրվել են հիմնաքարեր, տնկվել են առաջին ծառերը։ Ինչպես հաղորդում են փաստաթղթերն ու հոդվածները, «Փառքի կանաչ գոտու» ընդհանուր մտահղացումն իրականացնելու համար Լենինգրադի քաղաքային և շրջանային խորհուրդների գործադիր կոմիտեները որոշել են, որ քաղաքի և մարզի շրջանային խորհուրդների գործկոմները շեֆություն պիտի ստանձնեն նրա առանձին տեղամասերի նկատմամբ։ Աշխատանքներին ներգրավվել են արդյունաբերական ձեռնարկությունների, ուսումնական հաստատությունների կոլեկտիվներ, զորամասերի անձնակազմեր ։
Նկարագրություն
«Փառքի կանաչ գոտու» ընդհանուր  երկարությունը ավելի քան 200 կմ է և ներառում է կանաչապատ տարածքներ, որոնց ներսում գտնվում է 26 կոթող։ Լրացուցիչ ինը հուշարձաններ տեղադրված է Օրանիենբամյան հենակետում, ևս յոթը՝ Կյանքի ճանապարհին։
Նախագիծը հասարակական հիմունքներով մշակել է ճարտարապետների կոլեկտիվը (ղեկավար՝ Գ. Ն. Բուլդակով, անդամներ՝ Մ. Ա. Սեմենտովսկայա և Վ. Լ. Գայկովիչ) 1958-1964 թվականներին։
«Փառքի կանաչ գոտին» կազմված է Մեծ և Փոքր շրջափակման օղակներից։ Մեծ օղակն սկսվում է Ուրիցկից, անցնում Պուլկովյան բարձունքներով, Կոլպինոյով, Կիրովսկով, Լադոգա լճի արևմտյան ափով, Վասկելովոյով, Լեմբոլովոյով, Բելոոստրովով և Ֆիննական ծոցի հյուսիսային ափի երկայնքով հասնում Սանկտ Պետերբուրգ։ Փոքր օղակը ներառում է Ֆիննական ծոցի հարավային ափը՝ Պետերֆոգից Լոմոնոսովով, Մեծ Իժորայով մինչև Կեռնովո գյուղ, այնուհետև Պորոժկիով դեպի Պետերգոֆ։ Ռազմաճակատի նախկին գծում տեղակայված է ավելի քան 80 հուշարձան, կոթող, ստելա և այլ կառույցներ, որոնք միավորված են հուշահամալիրներում։ «Փառքի կանաչ գոտու» խորհրդանշական կենտրոնն է «Քո սխրանքին, Լենինգրադ» հուշարձանը Հաղթանակի հրապարակում։
«Փառքի կանաչ գոտու» շատ համալիրներ մինչ օրս Հայրենիքի պաշտպանների պատվին անցկացվող հանդիսությունների և սգո արարողությունների ավանդական վայր են։ Դրանց մի մասը, սակայն, գտնվում է անմխիթար վիճակում և վերանորոգման կարիք ունի։
Հուշարձաններ
]]
Հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Լենինգրադի մարզի հուշարձաններ Կատեգորիա:Սանկտ Պետերբուրգի պատմություն
Հիդրոէլեկտրակայան
Հիդրոէլեկտրակայան (ՀԷԿ), Էլեկտրակայանների տեսակ, որտեղ ջրի հոսքի էներգիան փոխակերպվում է էլեկտրական էներգիայի։
Հայաստանի հիդրոէլեկտրակայնները
10 կՎտ հզորության առաջին պարզունակ ՀԷԿը Հայաստանում կառուցվել է Դիլիջանում (1903)՝ Աղստև գետի ջրով աշխատող սղոցարանի հիման վրա։ Դրան հաջորդել են Ողջիի, Ջրախորի և Սյունիքի ՀԷԿերը։ 1908-09-ին Դեբեդ գետի վրա կառուցվել է Ալավերդու ՀԷԿը (1080 կՎտ)՝ հզորությամբ երկրորդը Ռուսական կայսրությունում։ 1908-1911 թվականներին Հրազդան գետի վրա կառուցվել են կոնյակի և կաշվի գործարանների էլեկտրամատակարարման համար նախատեսված ՀԷԿեր՝ համապատասխանաբար 50 և 25 կՎտ հզորություններով։ Մինչև առաջին համաշխարհային պատերազմը Հայաստանում կառուցվել է 9 ՀԷԿ՝ 2150 կՎտ ընդհանուր հզորությամբ։
1923-1926 թվականներին կառուցված առաջին հիդրոհանգույցը Երևանի ՀԷԿ-1 էր (4,56 ՄՎտ)՝ ԽՍՀՄ հիդրոէներգետիկայի առաջնեկը։ 1932-ին շարք է մտել Երևանի ՀԷԿ-2 (2, 4 ՄՎտ)՝ ԽՍՀՄ առաջին ավտոմատացված ՀԷԿը։ Երկուսն էլ էլեկտրաէներգիա են մատակարարել Երևանին, Արարատի ցեմենտի գործարանին և Այղր լճի ջրհան կայանին։ 1928-ին ավարտվել է Գյումրու հիդրոէլեկտրակայանի (5, 28 ՄՎտ) շինարարությունը։
1928-1932 թվականներին կառուցվել է Ձորագետի հիդրոէլեկտրակայանը (22 ՄՎտ), որի արտադրած էլեկտրաէներգիան բարձր լարման էլեկտրահաղորդման գծերով հաղորդվել է Վանաձոր, Ալավերդի և Ստեփանավան։ 1936 թվականին՝ միաժամանակ շարք են մտել Քանաքեռի հիդրոէլեկտրակայանը (102 ՄՎտ) և Շաքիի հիդրոէլեկտրակայանը (840 կՎտ)։ 1938 թվականին էլեկտրահաղորդման գծերով միմյանց են միացվել Երևանի, Գյումրու, Ձորագետի և Քանաքեռի ՀԷԿերը՝ սկիզբ դնելով Հայկական էներգահամակարգին։
1948 թվականին շարք է մտել Սևան-Հրազդան կասկադի գլխային հիդրոհանգույցը՝ Սևանի հիդրոէլեկտրակայանը (34,ՀԷԿ2 ՄՎտ), որը ԽՍՀՄ-ում կառուցված առաջին ստորգետնյա ՀԷԿն էր։ 1946-1953 թվականներին կառուցվել է կասկադի ամենահզոր՝ Գյումուշի հիդրոէլեկտրակայանը (224 ՄՎտ)։ Հետագա տարիներին շարք են մտել Սևան-Հրազդան կասկադի մնացած հիդրոհանգույցները․ 1956-ին՝ Արզնիի հիդրոէլեկտրակայանը (70,5 ՄՎտ), 1959-ին՝ Աթարբեկյանի հիդրոէլեկտրակայանը (81,6 ՄՎտ), 1962-ին՝ Երևանի հիդրոէլեկտրակայանը (88 ՄՎտ)։ 1970-ին գործարկվել է Որոտանի կասկադի երրորդ հիդրոհանգույցը՝ Տաթևի հիդրոէլեկտրակայանը (157,2 ՄՎտ), 1977-ին՝ կասկադի երկրորդ, ամենահզոր կայանը՝ Շամբի հիդրոէլեկտրակայանը (171 ՄՎտ), իսկ 1988-ին՝ կասկադի գլխային հիդրոհանգույցը՝ Սպանդարյանի հիդրոէլեկտրակայանը (76 ՄՎտ)։
Արտաքին հղումներ
Կատեգորիա:Հիդրոէլեկտրակայաններ Կատեգորիա:Էլեկտրակայաններ
Սրտին մոտ
«Սրտին մոտ» (Up Close and Personal), ամերիկյան գեղարվեստական ֆիլմ, որ նկարահանվել է 1996 թվականին Ջոն Ավնեթի կողմից։ Գլխավոր դերերում են Ռոբերտ Ռեդֆորդը և Միշել Պֆայֆերը ։
Սյուժե
Ծերացող լրագրող Ուորրեն Ջասթիսն աստիճանաբար հեռանում է հեռահաղորդակցությունից։ Սալլի անունով գեղեցիկ աղջկա հետ ծանոթությունը արթնացնում է իր մասնագիտության հանդեպ նախկին հետաքրքրությունը։ Նա աղջկա մեջ բացահայտում է հաղորդավարուհու տաղանդ և սկսում է ուսուցանել նրան լրագրության նրբությունները։ Նրանց միջև արթնանում են ռոմանտիկ զգացմունքներ։ Վերջ ի վերջո Սալլին առաջ է անցնում իր ուսուցչից մասնագիտական ասպարեզում և ձեռք է բերում աննախադեպ հանրաճանաչություն։ Ուորենը ստիպված դիմում է ավելի վտանգավոր մեթոդների՝ աղջկա ստվերի տակ չմնալու համար։
Մրցանակներ և առաջադրումներ
Ֆիլմում հնչվող Սելին Դիոն-ի կատարմամբ «Because You Loved Me» երգը առաջադրվել է «Օսկար»-ի, «Գրեմմի»-ի և «Ոսկե գլոբուս»-ի։
Ծանոթագրություններ
Կատեգորիա:Ամերիկյան ֆիլմեր Կատեգորիա:Ռոմանտիկ ֆիլմեր Կատեգորիա:1996 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Գրական ստեղծագործությունների էկրանավորումներ
Մատանիների տիրակալը։ Թագավորի վերադարձը
«Մատանիների տիրակալը։ Թագավորի վերադարձը» (The Lord of the Rings: The Return of the King) ռեժիսոր Փիթեր Ջեքսոնի ֆիլմերից, որի գլխավոր դերերը մարմնավորում են Էլայջա Վուդը, Վիգո Մորտենսենը, Շոն Էսթինը, Իեն Մակկելլենը, Օրլանդո Բլումը, Դոմինիկ Մոնահենը, Բիլի Բոյդը, Էնդի Սերկիսը, Միրանդա Օթոն, Լիվ Թայլերը։
Ամենատիրակալ Մատանու մասին պատմող երրորդ ֆիլմն է, որը պատմում է Մեջերկիրը փրկելու հանձն առած հերոսների մասին։ Սև ուժերի տիրակալ Սաուրոնը իր մեծաթիվ բանակն ուղարկում է Վերջին Հույսի ամրոցի՝ Մինաս-Տիրատ պատի մոտ։ Նա արդեն զգում է մոտալուտ հաղթանակը, որը և նրան «կուրացնում» է։ Նա չի կարողանում նկատել երկու փոքրիկ էակներին՝ հոբբիտներին, որոնք մոտենում են Ճակատագրական Լեռին, քանի որ միայն այդտեղ է հնարավոր վերացնել Ամենատիրակալ մատանին։
Արտաքին հղումներ
Կատեգորիա:2003 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Մատանիների տիրակալը (ֆիլմաշար) Կատեգորիա:Ամերիկյան ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ամերիկյան սիքվել ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Նորզելանդական ֆիլմեր Կատեգորիա:Ամերիկյան կինոէպոպեաներ Կատեգորիա:Փիթեր Ջեքսոնի ֆիլմեր Կատեգորիա:2000-ականների արկածային ֆիլմեր Կատեգորիա:Warner Bros. ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Միջնադարի թեմատիկ ֆիլմեր
Բադ Ռագաց
Բադ Ռագաց (Bad Ragaz), առողջարանային քաղաք Շվեյցարիայի Սեն Գալեն կանտոնում, Ցյուրիխից գնացքով մեկ ժամ հեռավորության վրա։ Լայն ճանաչման է արժանացել հատկապես իր բնական հանքային ջրերի, հարմարավետ ու գեղեցիկ առողջարանների շնորհիվ։ Մինչև 1937 թվականը անվանվել է Ռագաց ։ Ծովի մակերևույթից բարձրությունը՝ շուրջ 1000 մետր։ Զբաղեցնում է 25,4 քառակուսի կիլոմետր տարածք։ Բնակչության թվաքանակը 2017 թվականի դեկտեմբերի տվյալներով եղել է մոտավորապես վեց հազար։
Պատմական փաստաթղթերում այս բնակավայրը առաջին անգամ հիշատակվել է 843 թվականին՝ որպես Ragaces:
1854 թվականին այստեղ է մահացել գերմանացի նշանավոր փիլիսոփա Ֆրիդրիխ Շելինգը։
Պատմաճարտարապետական հուշարձաններ
Ջրաբուժական սենյակներով ու սրահներով գյուղական բաղնիքները (Dorfbad), սբ. Լեոնարդի մատուռն ու Ֆրոյդենբերգի միջնադարյան ամրոցի ավերակներն ընդգրկված են Շվեյցարիայի համազգային նշանակության պատմաճարտարապետական ժառանգության ցանկում ։
Հյուսիսային Հայկական Տավրոս
Հյուսիսային Հայկական Տավրոս, լեռնային համակարգ Հայկական լեռնաշխարհում, Գայլ, Ճորոխ և Արևմտյան Եփրատ գետերի միջև, Երզնկայից հյուսիս-արևմուտք, անցնում է Էրզրումի (պատմական Բարձր Հայքի) հյուսիսային սահմաններով, հասնում է Թորթումի լեռնաշղթային, ապա շարունակվում է արևելք մինչև Կարսի սարահարթի սահմանները։ Երկարությունը 650 կմ է, առավելագույն բարձրություն՝ 3537 մ (Լուսավորիչ)։ Կազմված է կավճի և պալեոգենի խիստ ծալքավոր և բեկորազատված կրաքարերից, մարմարներից, մերգելներից և ավազաքարերից։ Կան բազմամետաղների, շինանյութերի և հանքային ջրերի պաշարներ։
Հյուսիս և հյուսիսարևմտյան կողմում նրանք միանում են Հայոց լեռներին։ Իջնելով հարավ, նրանք կազմում են Սողանլուի (Վանանդի) շղթան, որը Կարսի սարահարթը բաժանում է Բասենից։ Այս լեռները պատած են անտառներով։ Այստեղով է անցնում Կարս–Էրզրում երկաթուղին։ Պատմական անցյալում Սողանլուի շղթան կոչվել է Մեծրաց լեռներ։
Ճանապարհորդները նրա խառնարանը համեմատում են Վեզուվի խառնարանի հետ։
Աղբյուրներ
Կատեգորիա:Հայկական լեռնաշխարհի լեռնաշղթաներ
Սսսսսսս
Սսսսսսս (Sssssss, Մեծ Բրիտանիայում և Ճապոնիայում թողարկվել է Ssssnake անվանբ), 1973 թվականի ամերիկյան սարսափ ֆիլմ, որի գլխավոր դերերում հանդես են եկել Սթրոթեր Մարտինը, Դիրք Բենեդիքտը և Հիթեր Մենզիսը ։ Ֆիլմի ռեժիսորը Բերնարդ Լ․ Կովալսկին է, իսկ սցենարի հեղինակները՝ Հալ Դրեսները և Դենիել Սթրիփեկեն, վերջինս հանդես է եկել նաև որպես ֆիլմի պրոդյուսեր։ Դիմահարդարման էֆեկտները ստեղծել են Ջոն Չեմբերսը և Նիք Մարքելինոն։ Ֆիլմը ստացել է Գիտական ֆանտաստիկայի ակադեմիայի մրցանակը «Լավագույն գիտաֆանտաստիկ ֆիլմ» անվանակարգում։
Սյուժե
Բժիշք Կառլ Սթոուները դարակում խորհրդավոր արարած է վաճառում կառնավալի տիրոջը։ Ավելի ուշ նա քոլեջի ուսանող Դևիդ Բլեյքին որպես օգնական է վարձում՝ պնդելով, որ իր նախորդ օգնականը քաղաքից հեռացել է հիվանդ ազգականին խնամելու համար։ Սթոուները զառանցող մարդ է, համոզված, որ մարդկությունը դատապարտված է և փորձում է պատրաստվել դրան, ինչը նա անխուսափելի է համարում՝ առանց Դևիդի կամ որևէ մեկի իմացության մշակելով մարդկանց սողունների վերածելու մեթոդը, որոնք կարող են վերապրել ցանկացած էկոլոգիական աղետ, որը կոչնչացնի մարդկությանը։
Երբ Դևիդն արթնանում է հաջորդ առավոտյան, նա նայում է հայելու մեջ և սարսափից գոռում։ Ավելի ուշ խելագարված Դևիդը հայտնվում է լաբորատորիայում, որտեղ Սթոուները նրան ևս մեկ ներարկում է անում։ Մինչդեռ Սթոուների կասկածելի գործընկերը՝ բժիշկ Դենիելսը, ժամանում է գույքը ստուգելու համար։ Սթոուները փորձում է թաքցնել Դևիդին անկյունում, սակայն վերջինս բավականաչափ համաձարկություն է հավաքում պատուհանի մոտ՝ թույլ տալով Դենիելին տեսնել, որ իր դեմքը կանաչ և թեփուկավոր է դարձել։ Նախքան Դենիելսը հասցնում է արձագանքել, Սթոուներն հարվածում է նրան և կերակրում պիթոնին, ինչից հետո Դևիդն ընկնում է։
Քրիստինան այցելում է կառնավալի հրեշների շոուն և սարսափում, երբ տեսնում է տարօրինակ «օձ-մարդուն», որի մեջ ճանաչում է Սթոուների նախորդ օգնականին։ Նա արագ տուն է վազում Դևիդին փրկելու համար, որը Սթոուների ներարկումների պատճառով արդեն վերափոխվել էր թագավորական կոբրայի։ Սթոուներին իր լաբորատորիայից իրական թագավորական կոբրա է կծում, ինչի արդյունքում նա մահանում է, երբ Դևիդի վերափոխումն արդեն ավարտվում է։ Քրիստինան գալիս է տուն և գտնում է իր հոր մարմինը, նրա կողքին գտնվող իրական կոբրայի հետ։ Ժամանում է ոստիկանությունը, որը կրակում է կոբրայի վրա, մինչև լաբորատորիա գնալը, որտեղ մանգուստ է հարձակվում Դևիդի վրա՝ փորձելով սպանել նրան։ Բայց ոստիկանությունը հստակ կրակոց չի անում, և երբ Քրիստինան գոռում է Դևիդի անունը, ֆիլմը կտրուկ ավարտվում է՝ թողնելով նրանց ճակատագրերը անորոշ։
Տնային մեդիա
«Սսսսսսս» ֆիլմը չէր թողարկվել է ԱՄՆ-ում տնային վիդեո ձևաչափով մինչև 1997 թվականին MCA Universal-ի կողմից թողարկվելը ։ Այն նաև թողարկվել է CIC Video ընկերության կողմից VHS ձևաչափով Ճապոնիայում և Իսպանիայում «Ssssnake» և «Sssilbido de Muerte» անվանումներով համապատասխանաբար։
Ֆիլմի DVD ձևաչափով նորամուտը տեղի է ունեցել 2004 թվականի սեպտեմբերի 7-ին Universal-ի միջոցով, որը հետագայում ևս երեք անգամ՝ 2009, 2011 և 2014 թվականներին վերաթողարկել է այն։ Նույն ձևաչափով Ճապոնիայում այն թողարկվել է 2010 թվականի ապրիլի 7-ին ։
Արտաքին հղումներ
Կատեգորիա:1973 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան սարսափ ֆիլմեր
Մեծ արձակուրդներ
«Մեծ արձակուրդներ», ֆրանս-իտալական կինոկատակերգություն, նկարահանված 1967 թվականին։ Ռեժիսորը Ժան Ժիրոն է, գլխավոր դերերում Լուի դը Ֆյունեսը և Ֆերդի Մայնն են։ Ֆրանսիայում «Ոսկե տոմս» (1967) մրցանակ է ստացել հեռուստադիտողների համակրանքի համար։
Ֆիլմի ռեյտինգը IMDb կայքում՝ 6,5/10
Ֆիլմի ռեյտինգը КиноПоиск.ru կայքում՝ 8/10
Սյուժե
Մսյո Բոսկյեն (Լուի դը Ֆյունես) հեղինակավոր մասնավոր գիշերօթիկ դպրոցի տնօրեն է։ Նա իրեն անպատված է զգում՝ իմանալով, որ իր մեծ որդի Ֆիլիպը ձախողել է անգլերեն լեզվի քննությունը։ Բոսյեն որոշում է ամառային արձակուրդների ժամանակ տղային ուղարկել Մեծ Բրիտանիա, որպեսզի անգլիական ընտանիքում նա բարելավվի իր անգլերենը։ Նրա բացակայության ժամանակ Բոսյեի ընտանիքում բնակություն հաստատեց անգլիացի աշակերտուհի Շիռլի Մակ Ֆարելը, ով իր հերթին պետք է կատարելագործի ֆրանսերենը։
Սակայն Ֆիլիպը ցանկություն չունի ինչ-որ տեղ գնալու, քանի որ նա իր ընկերների հետ նախաձեռնել է ճանապարհորդություն զբոսանավով, որի մասին նա վաղուց էր երազում։ Նա իր փոխարեն Անգլիա է ուղարկում իր դպրոցական ընկեր Միշոնեին։ Հայտնվելով այնտեղ՝ Միշոնեն շուտով հիվանդանում է անսովոր անգլիական ուտեստներից։ Մսյո Բոսյեն գնում է իր իբր որդուն տեսակցության, և, իհարկե, սուտը այստեղ բացահայտվում է։ Իսկ այդ ժամանակ նրա իրական որդին և իր հյուրը՝ անգլիացի Շիռլին միասին ուրախ ժամանակ են անցկացնում զբոսանավի վրա։ Բոսյեն գնում է նրանց փնտրելու, իսկ պարոն Մակ Ֆարելը (Ֆերդի Մայն) գնում է Բոսյեների տուն, որպեսզի տեսնի իր դստերը։
Հետաքրքիր փաստեր
Ֆիլմի առաջին բազմաձայն թարգմանության մեջ «Օստանկինո» ստուդիայում Լուի դը Ֆյունեսին ձայնավորել է Արտյոմ Կարապետյանը։
Արտաքին հղումներ
Կատեգորիա:1967 ֆիլմեր Կատեգորիա:Ֆրանսիական կինոկատակերգություններ Կատեգորիա:Իտալական կինոկատակերգություններ Կատեգորիա:Ժան Ժիրոյի ֆիլմեր Կատեգորիա:Իտալական ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր
Հայերը Վենետիկում
Վենետիկի հայ համայնքը կազմավորվել է 13-րդ դարում սկգբին, երբ ծովային աշխույժ առևտրական հարբերություններ են հաստատվել Վենետիկի ու Կիլիկյան Հայաստանի միջև։
Հայաստան-Վենետիկ հարաբերությունների սկզբնավորումը
1211 թվականին Լևոն Բ թագավորը վենետիկցի առևտրականներին շնորհել է արտոնություններ, որոնք հետագայում ընդլայնվել են։ Փոխադարձաբար Վենետիկում հայերին են առանձնաշնորհել, և արդեն 13-րդ դարի առաջին կեսին հայերը Վենետիկում ունեին Հայոց տուն, որը նվիրել էր Վենետիկի դոժ Մարկո Ծիանին։ 1348 թվականին հիշատակվում են Հայ եղբայրների Սուրբ Հովհաննես Մկրտիչ եկեղեցին և վանքը քաղաքի Կաստելլո թաղամասում, 1434 թվականին՝ հայկական Սուրբ Խաչ եկեղեցին՝ կառուցված Կանթեղների նրբանցքում (Կալլե դելլե լանտեռնե), որը հետագայում կոչվել է Հայոց նրբանցք (Կալլե դեի Արմենի), և հիմա էլ նույն անունն է կրում։ Հայերն ունեին գերեզմանատուն, որը գտնվում էր Սուրբ Գևորգ (Սան Ջորջո) կղզում (1970-ական թվականներին կատարված պեղումների ժամանակ հայտնաբերվել է 1570 թվականի տապանաքար՝ հայերեն արձանագրությամբ)։ Վենետիկի հայ համայնքն իր բարգավաճմանն է հասել 16-18-րդ դարերի՝ հատկապես Հին և Նոր Ջուղայի վաճառական ների գործունեության շնորհիվ (Վենետիկում կա Ջուղայեցիների փողոց)։ Նույն դարերում Վենետիկը դարձել է հայկական տպագրության կենտրոն։
Հայերը Վենետիկում 18-19-րդ դարերում
1715 թվականին Վենետիկ է հասել Մխիթարյան միաբանության հիմնադիր Մխիթար Սեբաստացին՝ իր 16 միաբաններով, և երկու տարի հետո հաստատվել Սուրբ Ղազար կղզում, որը նրան նվիրել է Վենետիկի Հանրապետությունը։ 1789 թվականից կղզում սկսել է գործել Մխիթարյան հայրերի հիմնած հայկական տպարանը։ 1836 թվականին Սխիթարյան միաբանությունը Վենետիկում հիմնել է Ռափայելյան (հետագայում՝ Մուրատ-Ռափայելյան) վարժարանը, 1843 թվականին՝ «Բազմավեպ» հայագիտական հանդեսը։
Վենետիկում ապրած նշանավոր հայերը
Վենետիկի հայերը, տնտեսական և առևտրական աշխույժ գործունեությունից բացի, աչքի են ընկել նաև գիտության ու մշակույթի բնագավառներում։ Հայտնի է Անտոն Սուրյանը, որը 1575 թվականի ժանտախտի համաճարակի ժամանակ իր հայտնաբերած դեղով անհատույց բուժել է բազմաթիվ քաղաքացիների։ Նա պատրաստել է նաև նոր հզոր թնդանոթներ, ինչպես նաև մեքենա, որով ծովի հատակից բարձրացվել են ջրասույզ նավեր։ Հիշատակության են արժանի 17-րդ դարում Վենետիկում հաստատված մեծահամբավ վաճառականների Շահրիմանյան գերդաստանից եկեղեցական Զաքարիա Շահրիմանը (1708-1784), որը եղել է Վենետիկյան լուսավորական շարժման գործիչներից, բանաստեղծուհի Վիկսարյա Աղանուրը (1855-1910), երաժշտագետ Անջելո Էֆրիկյանը(1913-1982), գրաքննադատ Հուսիկ Աշրաֆյանը (1920-1980, իտալացի հանրությանը ծանոթ «Գլաուկո Վիացի» գրական ծածկանունով), արվեստաբան Վարդ Արսլանը (1899-1968), բանաստեղծ Հրանտ Նազարյանցը (1884-1963), քիմիկոս, լուսաքիմիայի հիմնադիր Հակոբ (Լուիջի) Չամիչյանը (1852-1922, նրա անունով է կոչվում Բոլոնյայի քիմիայի ինստիտուտը և Տրիեստի փողոցներից մեկը, 1922-ին ներկայացվել է Նոբելյան մրցանակի, սակայն մահվան պատճառով հարցը չի քննարկվել)։ 1982—1987 թվականին Վենետիկի համալսարանի հայագիտական ամբիոնը նշել է հայազգի նշանավոր գործիչների (Հ. Աշրաֆյան, Վ.Արսլան, Սուքիաս Էփրիկյան, Վ. Աղանուր, Հ. Նազարյանց) հիշատակի օրերը։
1983 թվականին Վենետիկի համալսարանի հայագիտական ամբիոնի նախաձեռնությամբ Վենետիկի քաղաքապետարանը կազմակերպել է հայկական ֆիլմերի շաբաթ, որը լայն արձագանք է գտել։ 1980-ական թվականներին աշխույժ գործունեություն է ունեցել Հայ դատի հանձնախումբը։ 1987 թվականին հիմնվել է Պո-Արաքս մշակութային ընկերակցությունը, 1991 թվականին՝ Իտալիա-Արմենիա հասարակական ընկերակցությունը։ 1991 թվականից Վենետիկում գործում է Մխանից տեղափոխված Հայ մշակույթի ոաումնասիրության և վավերագրման կենտրոնը։ 1995 թվականին վերաբացվել է Սուրբ Խաչ եկեղեցին։
Նուլիես
Նուլիես (Nulles), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Կամպ շրջանում։ Տարածքը կազմում է 10,73 կմ²։ Բնակչությունը՝ 451 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ավան վարչական շրջանի թիվ 1 գրադարան
Ավան վարչական շրջանի թիվ 1 գրադարան, հանրային գրադարան Երևանի Ավան վարչական շրջանում ։ Գտնվում է 0063, Երևան Ավան, Մարշալ Խուդյակովի փող., 214 շենք հասցեով։
Չերևկովսկոե
Չերևկովսկոե (Черевківське), գյուղ Ուկրաինայի Դոնեցկի մարզի Թելմանովսկի շրջանում։
Ավան վարչական շրջանի թիվ 1 գրադարան
Պատմություն
Գրադարանի պատմությունը սկսվում է 1960 թվականին, երբ Ավան գյուղակակն ակումբին կից ստեղծվում է գրադարան՝ 1100 գրքանմուշով, որը 1968 թվականին առանձնացավ՝ ստանալով փոքր մի տարածք։ Այնուհետև 1985 թվականին Երևանի քաղաքապետարանի կողմից գրադարանին տրամադրվեց ավելի ընդարձակ մի վայր, որը դարձավ Իսահակյանի ենթակառույցը։ 2006 թվականին գրադարանը ունեցավ նոր տարածք՝ ներկա վայրում ։
Չերևկովսկոե
2001 թվականի տվյալներով Չերևկովսկոե գյուղում բնակվում էր 77 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Ավան վարչական շրջանի թիվ 1 գրադարան
Պատմություն
Գրադարանը բաղկացած է 12 բաժիններից` փիլիսոփայություն, պատմություն, տնտեսագիտական, գեղարվեստական, մանկավարժական, հոգեբանական, բժշկական, արվեստ, տեխնիկա, բնական գիտություններ, մշակույթ, սոցիոլոգիա։ Ընդհանուր գրքային ֆոնդի քանակը կազմում է շուրջ 25 հազարր նմուշ։
Ծանոթագրություններ
Կատեգորիա:Երևանի գրադարաններ Կատեգորիա:Ավան վարչական շրջան
Արիանո նել Պոլեզինե
Արիանո նել Պոլեզինե (Ariano nel Polesine), քաղաք Իտալիայում։ Գտնվում է Վենետո մարզում՝ Ռովիգո գավառում ։ Բնակչությունը կազմում է 4883 մարդ, խտությունը՝ 61 մարդ/կմ²։ Զբաղեցնում է 80 կմ² մակերես։ Փոստային ինդեքս՝ 45012, հեռախոսային կոդ՝ 00426։
Ծանոթագրություններ
Կատեգորիա:Իտալիայի բնակավայրեր
(8520) 1992 EC12
(8520) , աստերոիդ աստերոիդների հիմնական գոտում։ Հայտնաբերվել է 1992 թվականի մարտի 6-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 3,197367 ա. մ., առավելագույնը մոտենում է 3,0267 ա. մ. հեռավորության վրա և հեռանում 3,3681 ա. մ. ։ Արեգակի շուրջ մեկ ամբողջական պտույտ է կատարում 2088,27 երկրային օրվա ընթացքում, իր ուղեծրով շարժվելով միջինում 0,172391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,25° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլեկտրաստրիկցիա
Էլեկտրաստրիկցիա (<էլեկտր… և լատ. strictio – սեղմում), էլեկտրական դաշտի ազդեցությամբ պինդ, հեղուկ կամ գազային դիէլեկտրիկի էլեկտրոնների և իոնների շեղումը, որը հանգեցնում է դիէլեկտրիկի չափերի փոփոխությանը՝ դեֆորմացիային։
Էլեկտրաստրիկցիան կախված չի դաշտի ուղղությունից։ Դեֆորմացիայի մեծությունը համեմատական է դաշտի լարվածության քառակուսուն և պինդ դիէլեկտրիկներում խիստ փոքր է։ Այսպես, 10^4 վ/մ կարգի լարվածության դեպքում ապակու դեֆորմացիան չի անցնում 10 A/մ-ից։ Համեմատականության անկախ գործակիցները (դրանց թիվը կարող է հասնել 21-ի) դեֆորմացիայի և լարվածության քառակուսու միջև որոշվում են փորձով կամ թենզորական հաշվի մեթոդներով։ Էլեկտրաստրիկցիան հաճախ շփոթում են պիեզոէլեկտրական հակադարձ էֆեկտի հետ, որը հատուկ է սիմետրիայի առանցք ունեցող բյուրեղային կազմություններին և անհամեմատ ավելի ուժեղ է։
Էլեկտրաստրիկցիա կիրառվում է էլեկտրաձայնային և չափիչ սարքերում, ինչպես նաև հիդրոձայնագիտության մեջ՝ ուլտրաձայնի գրգռման համար։
Տես նաև
Կատեգորիա:Ֆիզիկական էֆեկտներ և երևույթներ Կատեգորիա:Հոծ միջավայրերի էլեկտրադինամիկա Կատեգորիա:Էլեկտրամագնիսական երևույթներ
Գահերի խաղը (8-րդ եթերաշրջան)
«Գահերի խաղը» հեռուստասերիալի ութերորդ և եզրափակիչ եթերաշրջանը, որի պրեմիերան կայացել է HBO հեռուստաալիքով 2019 թվականի 14 ապրիլին, կազմված է, ի տարբերություն մնացած եթերաշրջանների, 6 դրվագներից։
Սա պայմանավորված է 10-սերիային ձևաչափով հարմարվելու համար նյութի պակասի հետ, ինչպես նաև այն պատճառով, որ 8 եթերաշրջանի յուրաքանչյուր սերիայի բյուջեն ավելի մեծ է, քան նախորդ եթերաշրջանի դրվագների բյուջեն ։ Ութերորդ եթերաշրջանը թվով երրորդն է, որը հիմնված է սևագրությունների վրա և, որը թողարկվել է «Սառույցի և կրակի երգը» գրքային շրջանից առաջ ։ Վերջին եթերաշրջանում տեղի կունենան իրադարձություններ, որոնք Ջորջ Մարթինի գրքային տարբերակում բացակայում են  ։ Ութերորդ եթերաշրջանը էկրանավորում է «Սառույցի և կրակի երգը» վերջին գրքի՝ «Գարնան մասին երազանքները» գործնական անունով, որն ավարտին չհասցվեց Ջորջ Մարթինի կողմից մինչև վերջին սեզոնի սերիաների սցենարները գրելը  (գիրքը կավարտվի եթերաշրջանի ավարտից հետո)   ։
Սյուժե
Ութերորդ եթերաշրջանն անմիջական 7-րդ եթերաշրջանի շարունակությունը։ Դեյներիս Թարգարիենը և իր վիշապները մեկնում են հյուսիս, իսկ Ոսկե թրերը՝ Արքայական Նավահանգիստ։ Սպիտակ քայլորդները մեկնում են Վինթերֆել ։
Արտաքին հղումներ
Կատեգորիա:Գահերի խաղ Կատեգորիա:HBO-ի բնօրինակ ծրագրեր
Չորս անգամ (ֆիլմ)
«Չորս անգամ» (Le Quattro Volte), Միքելանջելո Ֆռամառտինոյի ֆիլմերից մեկը, որը մեծ էկրաններին լույս է տեսել 2010 թվականին ։
Սյուժե
Սյուժեն բաժամված է երեք մասի։ Առաջին մասը մի ծերունու մասին է, որն իր հավատարիմ շան հետ զբաղվում է անասնապահությամբ և վաճառում է ստացված կաթը քաղաքի բնակիչներին ։ Հատվածը ավարտվում է հովվի մահվամբ։ Երկրորդ մասում ուշադրությունը անցնում է մի այծի վրա, որը լույս աշխարհ էր եկել հովվի մահից հետո։ Եվ վերջապես, երրորդ հատվածը ծառի «ճակատագրի» մասին է, որը հատվել էր մի խնջույքի համար, իսկ հետո օգտագործվել էր փայտածուխ ստանալու համար ։
Աղբյուրներ
Կատեգորիա:Իտալական ֆիլմեր Կատեգորիա:Գերմանական ֆիլմեր Կատեգորիա:Շվեյցարական ֆիլմեր Կատեգորիա:Իտալերեն ֆիլմեր Կատեգորիա:2010 ֆիլմեր Կատեգորիա:Դրամա ֆիլմեր
Դելի
Դելի (दिल्ली, ਦਿੱਲੀ, ), Հնդկաստանի մեծությամբ երկրորդ քաղաքը (Մումբայից հետո)։ Ունի համադաշնության կարգավիճակ։ Գտնվում է երկրի հյուսիսում՝ Յամունա գետի ափին։ Դելին Հնդկաստանի ամենազարգացած քաղաքն է։
Անվանում
Հնում հայտնի է եղել Ինդրապրասահա անունով (գոյություն է ունեցել մ. թ. ա. 1-ին հազարամյակի սկզբից)։ Հնդկական «Մահաբհարաթա» էպոսում հիշատակվում է «Հասպինապուրա» անունով։
Ժամանակակից անվանումը երևան է եկել 736 թվականից, երբ հին բնակավայրի ավերակների մոտ կառուցվեց Դհիլիկա կամ Դելի քաղաքը։ Ենթադրում են, որ անվանումն առաջացել է քաղաքի հիմնադիր Դիլուի անունից։ Քաղաքի հին մասը՝ Հին Դելին, կոչվում է նաև Շահջահանաբադ՝ Հնդկաստանում Մեծ Մոնղոլների կայսրության կառավարիչ Շահ-Ջահանի անունով. պարսկերեն «աբադ»՝ քաղաք, այսինքն՝ «Շահ Ջահանի քաղաք» ։
Օդային
Դելի քաղաքի հարավ-արևմտյան կողմում գտնվում է Ինդիրա Գանդիի անվան միջազգային օդանավակայանը։ 2015-2016 թվականների ավելի քան 48 միլիոն ուղևոր է օգտվել օդանավակայանից, այդ պատճառով էլ այն հանդիսանում է ոչ միայն Հնդկաստանի, այլև ամբողջ Հարավային Ասիայի ամենածանրաբեռնված օդանավակայանը։ 2001 թվականի սեպտեմբերի 11-ին Նյու Յորք քաղաքում տեղի ունեցած ահաբեկչությունից հետո, 2002 թվականի օդանավակայանը ժամանակավորապես փակվում է։
Ծանոթագրություններ
Կատեգորիա:Հնդկաստանի քաղաքներ Կատեգորիա:Դելի
Կարասու (Բալտիրգանի վտակ)
Կարասու (Карасу), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բալտիրգան գետի ձախ ափով՝ 9 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Հայքենդ (Ելիզավետպոլի գավառ)
Հայքենդ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 73 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Չերմալիկ (գյուղ, Թելմանովսկի շրջան)
Չերմալիկ (Чермалик), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Չերմալիկ գյուղում բնակվում էր 1 908 մարդ։
Արկուա Պոլեզինե
Արկուա Պոլեզինե  (Arquà Polesine), քաղաք Իտալիայում։ Տեղակայված է Վենետո մարզում՝ Ռովիգո գավառում ։ Բնակչությունը կազմում է 2896 մարդ (2007), բնակչության խտություն՝ 145 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 45031։ Հեռախոսային կոդ՝ 00425։
Ծանոթագրություններ
Կատեգորիա:Իտալիայի բնակավայրեր
45 RPM
45 RPM, Փոլ վան Դայկի թրանս ժանրի դեբյուտային ստուդիական ալբոմը, թողարկված՝ 1994 թվականին։ Սկավառակը թողարկվել է Գերմանիայում, 1994 թվականի դեկտեմբերի 5֊ին MFS Records ընկերության կողմից։ 1988 թվականին ալբոմը թողարկվել է Մեծ Բրիտանիայում Deviant Records և ԱՄՆ֊ում Mute Records լեյբլների ներքո։
Թողարկման պատմություն
Կատեգորիա:1994 ալբոմներ
Ժելյազովո
Ժելյազովո (Желязово), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 15 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 190 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Իվան Իվանով
Իվան Իվանովը (բուլղարերեն Иван Иванов, ), բուլղարացի երգիչ։
Իվան Իվանովը ներկայացրել է իր երկիրը "Supergeroy" (Супергерой) երգով Մանկական Եվրատեսիլ 2011 երգի մրցույթում, որը տեղի ունեցավ դեկտեմբերի 3-ին Կարեն Դեմիրճյանի անվան Մարզահամերգային Համալիրւմ (Հայաստան, Երևան) և արժանացել 8-րդ տեղը 60 միավորով։
Վիրուսներ
Վիրուս (՝ թույն), ոչ բջջային կառուցվածք ունեցող հարուցիչ, որը բազմանում է միայն կենդանի բջիջների ներսում։ Վիրուսները վարակում են կյանքի բոլոր բջջային ձևերը՝ կենդանիներից ու բույսերից մինչև բակտերիաներ և արքեաներ։
Իվան Իվանով
Արտաքին հղումներ
Կատեգորիա:Մանկական Եվրատեսիլի մասնակիցներ Կատեգորիա:2000 ծնունդներ Կատեգորիա:Ապրիլի 7 ծնունդներ Կատեգորիա:Բուլղարացի երգիչներ Կատեգորիա:21-րդ դարի երգիչներ
Վիրուսներ
Վիրուսները բաղկացած են երկու կամ երեք մասերից (վիրիոններից)։
Վիրուսների ձևերը տարբեր են՝ հասարակ պարուրաձևից և իկոսաեդրից (քսանանիստից) մինչև ավելի բարդ կառույցներ։ Վիրուսի միջին մեծությունը կազմում է բակտերիայի մեծության մոտ 1/100-րդը ։ Վիրուսների մեծ մասը շատ փոքր են լուսային մանրադիտակով հայտնաբերվելու համար։
Վիրուսների էվոլյուցիոն ծագումն ամբողջությամբ պարզ չէ։ Հնարավոր է՝ նրանց մի մասը ծագել է բակտերիաներից։ Էվոլյուցիայում վիրուսները խաղում են կարևոր դեր գեների հորիզոնական տեղափոխման մեջ՝ սրանով նպաստելով գենետիկական բազմազանությանը ։ Որոշ գիտնականներ վիրուսները համարում են կենդանի ձևեր, քանի որ վերջիններս կրում են գենետիկական նյութ, վերարտադրվում են և բնական ընտրությամբ ենթարկվում էվոլյուցիայի։ Այնուամենայնիվ, վիրուսների մոտ բացակայում են կենդանի օրգանիզմներին բնորոշ որոշ կարևոր հատկանիշներ (ինչպիսին օրինակ բջջային կազմությունն է), որի պատճառով վիրուսներին անվանում են «կյանքի ոչ բջջային ձևեր»։